Achomharc arna thabhairt an 30 Aibreán ag Constantin Mincu Pătrașcu Brâncuși i gcoinne ordú na Cúirte Ginearálta (an Deichiú Dlísheomra) a fógraíodh 28 Feabhra 2024 i gCás T-385/23 Mincu Pătrașcu Brâncuși v Oifig an Ionchúisitheora Phoiblí Eorpaigh
(Cás C-328/24 P)
Teanga an cháis: an Rómáinis
Páirtithe
Achomarcóir: Constantin Mincu Pătrașcu Brâncuși (ionadaí: A. Şandru, avocat)
Páirtí eile sna himeachtaí: Oifig an Ionchúisitheora Phoiblí Eorpaigh
An t-ordú atá á lorg
Iarrann an t-achomharcóir ar an gCúirt Bhreithiúnais:
ordú na Cúirte Ginearálta (an Deichiú Dlísheomra) an 28 Feabhra 2024 a chur ar leataobh agus a dhearbhú go bhfuil cinneadh Buan-Dhlísheomra Uimh. 10 d’Oifig an Ionchúisitheora Phoiblí Eorpaigh (OIPE) an 8 Nollaig 2022 i gcás coiriúil Uimh. I.000026/2022 ar neamhní.
Saincheisteanna dlí agus príomhargóintí
Is é an phríomh-shaincheist dlí san achomharc ná an easpa anailíse ar chomhoiriúnacht Airteagal 42 de Rialachán OIPE1 le dlí an Aontais. Dhíbh an Chúirt Ghinearálta an chaingean gan míniú mion a thabhairt ar fhorais na conclúide sin, ag brath ar an mbonn gur constaic dhlisteanach é Airteagal 42. Mar sin féin, níor scrúdaigh an Chúirt Ghinearálta na hargóintí a bhaineann leis an gcontrárthacht idir an t-alt sin agus Conarthaí an Aontais Eorpaigh go mion.
Is é an dara saincheist dlí san achomharc ná mainneachtain na Cúirte Ginearálta rialú a dhéanamh ar iarratas an achomharcóra a chinneadh a fhorchoimeád ar feitheamh rialú ar shubstaint an cháis.
____________
1 Rialachán (AE) 2017/1939 an 12 Deireadh Fómhair 2017 ón gComhairle lena gcuirtear chun feidhme comhar feabhsaithe maidir le bunú Oifig an Ionchúisitheora Phoiblí Eorpaigh (‘OIPE’) (IO 2017 L 283, lch. 1).